pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ชาดา” โชว์ผลงาน ปราบปรามผู้มีอิทธิพล ล้างบางเครือข่ายยาเสพติด ”เทพสองคอน” สกัดจับรถบรรทุกปูน สอดไส้ยาบ้า เย้ยกฎหมาย ขนยาเต็มพิกัดกว่า 10 ล้านเม็ด พร้อมฟันต่อ ขยายผลฟอกเงิน
วันจันทร์ที่ 18 มีนาคม 2567
18/03/2567
“ชาดา” โชว์ผลงาน ปราบปรามผู้มีอิทธิพล ล้างบางเครือข่ายยาเสพติด ”เทพสองคอน” สกัดจับรถบรรทุกปูน สอดไส้ยาบ้า เย้ยกฎหมาย ขนยาเต็มพิกัดกว่า 10 ล้านเม็ด พร้อมฟันต่อ ขยายผลฟอกเงิน
“ชาดา” รมช.มท. โชว์ผลงาน ปราบปรามผู้มีอิทธิพล ล้างบางเครือข่ายยาเสพติด ”เทพสองคอน” สกัดจับรถบรรทุกปูน สอดไส้ยาบ้า เย้ยกฎหมาย ขนยาเต็มพิกัดกว่า 10 ล้านเม็ด พร้อมฟันต่อ ขยายผลฟอกเงิน และยึดทรัพย์สิน
วันนี้ 18 มีนาคม 2567 ณ กองบัญชาการตํารวจภูธรภาค 1 กรุงเทพมหานคร พล.ต.อ.กิตติ์รัฐ พันธุ์เพ็ชร์ รองผบ.ตร. นายนิยม ช่างพินิจ ผู้ช่วยเลขานุการรัฐมนตรีว่าการกระทรวงมหาดไทย (ผู้แทนนายชาดา ไทยเศรษฐ์ รัฐมนตรีช่วยว่าการกระทรวงมหาดไทย) ร่วมแถลงข่าว กรณีจับกุมยาเสพติด(ยาบ้า) จํานวน 10 ล้านเม็ด มูลค่าสูงกว่า 300,000,000 บาท
ภายใต้นโยบายของนายอนุทิน ชาญวีรกุล รองนายกรัฐมนตรี และรัฐมนตรีว่าการกระทรวงมหาดไทย ในการป้องกันและปราบปรามผู้มีอิทธิพลโดยการขับเคลื่อนนโยบายของ นายชาดา ไทยเศรษฐ์ รัฐมนตรีช่วยว่าการกระทรวงมหาดไทย ในฐานะประธานคณะอนุกรรมการขับเคลื่อนการดําเนินการป้องกันและปราบปรามผู้มีอิทธิพล พร้อมเจ้าหน้าที่ตํารวจ ร่วมกันปฏิบัติการสืบสวนขยายผล ชุดจับกุม ได้สะกดรอยติดตามรถบรรทุกปูน เครือข่ายยาเสพติด ”เทพสองคอน” ที่เดินทางจากจังหวัดพะเยา มาส่งมอบให้กับเครือข่ายในพื้นที่จังหวัดสระบุรี และถูกจับกุมในพื้นที่เกิดเหตุจังหวัดลพบุรี
ทั้งนี้เจ้าหน้าที่ได้จับกุมผู้ต้องหาได้ จํานวน 2 คน คือ
1) นายยศพล สงวนนามสกุล อายุ 30 ปี (ขับรถนําสํารวจเส้นทาง)
2) นายวสันต์ สงวนนามสกุล อายุ 33 ปี (ขับรถบรรทุกยาเสพติด)
พร้อมของกลาง เป็นยาเสพติดให้โทษประเภท 1 (ยาบ้า) จํานวน 50 กระสอบ ประมาณ 10,000,000 เม็ด
ทั้งนี้ เจ้าหน้าที่ชุดปราบปรามอิทธิพล กระทรวงมหาดไทย โดยการบูรณาการ ของฝ่ายปกครอง ทหาร และตํารวจ จะทําการขยายผลถึงกลุ่มลูกค้า ผู้สั่งการ และบุคคลในเครือข่ายยาเสพติด รวมถึงทรัพย์สินที่เกี่ยวเนื่องกับการกระทําความผิด โดยจะนํามาตรการสมคบ สนับสนุนช่วยเหลือ ฟอกเงิน และยึดทรัพย์สิน มาใช้ดําเนินการกับบุคคลในเครือข่ายยาเสพติด เพื่อโค่นอาณาจักรของผู้มีอิทธิพลอันเกี่ยวข้องกับยาเสพติดกลุ่มนี้ต่อไป
รัฐบาลไทย-ข่าวทำเนียบรัฐบาล-สมาคมสถาบันการเงินของรัฐประชุมคณะกรรมการสมาคมสถาบันการเงินของรัฐ ครั้งที่ 1/2567 และประชุมใหญ่สามัญประจำปี 2567
วันอังคารที่ 19 มีนาคม 2567
19/03/2567
สมาคมสถาบันการเงินของรัฐประชุมคณะกรรมการสมาคมสถาบันการเงินของรัฐ ครั้งที่ 1/2567 และประชุมใหญ่สามัญประจําปี 2567
ผอ.ออมสิน ในฐานะประธานกรรมการสมาคมสถาบันการเงินของรัฐ เป็นประธานการประชุมคณะกรรมการสมาคมสถาบันการเงินของรัฐ ครั้งที่ 1/2567 และการประชุมใหญ่สามัญประจําปี 2567 ซึ่งมีธนาคารอาคารสงเคราะห์เป็นเจ้าภาพจัดการประชุม
นายวิทัย รัตนากร ผู้อํานวยการธนาคารออมสิน ในฐานะประธานกรรมการสมาคมสถาบันการเงินของรัฐ เป็นประธานการประชุมคณะกรรมการสมาคมสถาบันการเงินของรัฐ ครั้งที่ 1/2567 และการประชุมใหญ่สามัญประจําปี 2567 ร่วมกับ ผู้บริหารระดับสูงจากสถาบันการเงินของรัฐ ผู้แทนจากสํานักงานเศรษฐกิจการคลัง และสํานักงานคณะกรรมการนโยบายรัฐวิสาหกิจ ซึ่งมีธนาคารอาคารสงเคราะห์เป็นเจ้าภาพจัดการประชุม โดยที่ประชุมได้มีมติและเห็นชอบในประเด็นที่สําคัญ ได้แก่ ผลการดําเนินงานของสมาคม ปี 2566 ประกอบด้วย การดําเนินโครงการแก้ไขหนี้สินครูและบุคลากรทางการศึกษาร่วมกับกระทรวงศึกษาธิการ การเข้าร่วมงานมหกรรมการเงินเพื่อครูไทย 4 ภูมิภาค การพัฒนาและสนับสนุนการใช้มาตรฐานข้อมูลดิจิทัลเพื่อส่งเสริมการให้บริการทางการเงินร่วมกับ ธปท. การให้ความร่วมมือกับภาคเอกชน และการพัฒนายกระดับการดําเนินงานของสมาคม รวมทั้งกําหนดแผนยุทธศาสตร์ของสมาคม ปี 2567 – 2569 ที่ได้กําหนดวิสัยทัศน์ พันธกิจ และยุทธศาสตร์ 3 ด้าน เพื่อเป็นแนวทางในการขับเคลื่อนสมาคมร่วมกับสถาบันการเงินสมาชิก นอกจากนี้ คณะกรรมการได้เห็นชอบแนวทางการช่วยเหลือสถาบันการเงินเฉพาะกิจ กรณีฉุกเฉินด้านสภาพคล่อง
ในการนี้ นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร ในนามผู้แทนจากสมาคมสถาบันการเงินของรัฐ ได้มอบแจกันดอกไม้แสดงความยินดีกับนายวิทัย รัตนากร ในโอกาสที่ได้ต่อวาระการดํารงตําแหน่งผู้อํานวยการธนาคารออมสินอีก 1 วาระ และนายวิทัย รัตนากร ได้มอบแจกันดอกไม้แสดงความยินดีกับนายกมลภพ วีระพละ กรรมการผู้จัดการ ธนาคารอาคารสงเคราะห์ ในโอกาสเข้ารับตําแหน่งกรรมการผู้จัดการ ธนาคารอาคารสงเคราะห์คนใหม่ ณ ห้องประชุมวิมานเมฆ ธนาคารอาคารสงเคราะห์ สํานักงานใหญ่ เมื่อวันที่ 19 มีนาคม 2567
รัฐบาลไทย-ข่าวทำเนียบรัฐบาล-รมช.อนุชา หนุนเกษตรกร ก้าวสู่มาตรฐานเกษตรอินทรีย์ PGS เพิ่มขีดความสามารถ ดันเป็นต้นแบบ ต่อยอด พัฒนาที่ดินให้เกิดประโยชน์สูงสุด
วันอังคารที่ 19 มีนาคม 2567
รมช.อนุชา หนุนเกษตรกร ก้าวสู่มาตรฐานเกษตรอินทรีย์ PGS เพิ่มขีดความสามารถ ดันเป็นต้นแบบ ต่อยอด พัฒนาที่ดินให้เกิดประโยชน์สูงสุด
รมช.อนุชา หนุนเกษตรกร ก้าวสู่มาตรฐานเกษตรอินทรีย์ PGS เพิ่มขีดความสามารถ ดันเป็นต้นแบบ ต่อยอด พัฒนาที่ดินให้เกิดประโยชน์สูงสุด
นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ กล่าวภายกลังตรวจเยี่ยมศูนย์เรียนรู้เกษตรอินทรีย์ PGS วิสาหกิจชุมชนกลุ่มผักปลอดภัยตําบลบ้านตุ่น อ.เมืองพะเยา จ.พะเยา ว่าปัจจุบันภาคการเกษตรต้องมีการพัฒนาที่ทันสมัย รวดเร็ว เพื่อรองรับการเปลี่ยนแปลงสภาพภูมิอากาศ โดยเฉพาะด้านการพัฒนาที่ดิน เพื่อให้เป็นรากฐานการผลิตที่ยั่งยืน โดยทุกภาคส่วนจําเป็นต้องร่วมกันหาแนวทางปรับเปลี่ยนแนวคิดการทํางาน เพิ่มองค์ความรู้ใหม่ ๆ ปรับเปลี่ยนบริบทภาคเกษตรเพื่อเพิ่ม GDP ภาคเกษตรให้สูงขึ้น อีกทั้ง ต้องร่วมกันขับเคลื่อนการใช้พื้นที่เกษตรให้เต็มศักยภาพ ด้วยการจัดการผลผลิตทางการเกษตรที่มีคุณภาพ นําไปสู่การสร้างอาชีพให้พี่น้องเกษตรกรมีชีวิตความเป็นอยู่ที่ดีขึ้น หลุดพ้นความยากจน ลดภาระหนี้สิน
สําหรับพื้นที่แปลงของนายจํานงค์ นาคประดับ หมอดินอาสาจังหวัดพะเยา ทําการเกษตรแบบผสมผสานตามแนวคิดทฤษฎีเศรษฐกิจพอเพียง เดิมเกษตรกรในพื้นที่ปลูกพืชผัก และมีความสนใจในการทําเกษตรอินทรีย์ นายจํานงค์ จึงได้รวบรวมเกษตรกรมาศึกษาเรียนรู้และเข้าสู่กระบวนการรับรองเกษตรอินทรีย์แบบมีส่วนร่วม PGS ที่สนับสนุนโดยสถานีพัฒนาที่ดินพะเยา จัดตั้งเป็นกลุ่มผลิตผักปลอดภัยตําบลบ้านตุ่น ส่งจําหน่ายโรงพยาบาลพะเยา และพัฒนาศูนย์เรียนรู้การพัฒนาที่ดินจอกับปอ โดยเป็นตัวอย่างการทําเกษตรแบบผสมผสานปลูกไม้ผลและพืชผักหลากหลายชนิด มีจุดถ่ายทอดการบริหารจัดการน้ําอย่างเป็นระบบ โดยการก่อสร้างฝายชะลอน้ํา พร้อมส่งน้ําด้วยระบบท่อ โดยใช้พลังงานจากแผงโซล่าเซลล์ นับเป็นต้นแบบที่ดีในการทําเกษตรอินทรีย์ของคนต้นน้ํา
อีกทั้ง ยังเป็นศูนย์ฝึกอบรมถ่ายทอดความรู้เกี่ยวกับเทคโนโลยีการพัฒนาที่ดินในพื้นที่ใกล้เคียง ให้สามารถเรียนรู้และนําไปประยุกต์ใช้ในพื้นที่ของตนเองได้ โดยมุ่งให้ความรู้เกษตรกรด้านการทํามาตรฐานเกษตรอินทรีย์ ซึ่งเป็นหนึ่งในนโยบายสําคัญของรัฐบาลและกระทรวงเกษตรและสหกรณ์ เพื่อแก้ไขปัญหาภาคเกษตรกรรมและยกระดับรายได้ของพี่น้องเกษตรกร
“กระทรวงเกษตรฯ พร้อมให้การสนับสนุนเพื่อให้เกษตรกรทําเกษตรอินทรีย์แบบมีส่วนร่วม โดยเน้นความสําคัญของผู้มีส่วนได้ส่วนเสีย ทั้งผู้ผลิต ผู้บริโภค และบูรณาการความร่วมมือกับทุกภาคส่วน เพื่อร่วมขับเคลื่อนการทํางานอย่างเป็นระบบ นํานวัตกรรม และเทคโนโลยีมาช่วยเพิ่มมูลค่าสินค้า พร้อมพัฒนาชุมชนให้เป็นแหล่งท่องเที่ยวเกษตรปลอดภัย โดยมีเป้าหมายเพื่อยกระดับคุณภาพชีวิตชาวนาไทยให้กินดี อยู่ดี มีเศรษฐกิจที่ดีขึ้น ตามหลักปรัชญาเศรษฐกิจพอเพียง เพิ่มขีดความสามารถให้ชาวนาพร้อมรับความเปลี่ยนแปลง นําไปสู่การพัฒนาอย่างยั่งยืนทั้งด้านเศรษฐกิจ สังคม และสิ่งแวดล้อม เน้นการทําเกษตรเชิงรุก ยกระดับจากมาตรฐาน GAP สู่เกษตรอินทรีย์แบบมีส่วนร่วม PGS วิถีชุมชนที่อยู่ร่วมกันอย่างยั่งยืน ตลอดจนสนับสนุนการพัฒนาพื้นที่ของหมอดินอาสาที่มีศักยภาพในการจัดทําแปลงสาธิต และมีความสามารถในการเป็นวิทยากร เพื่อให้ผู้ที่สนใจเข้ามาศึกษาดูงานเรียนรู้จากแปลงต้นแบบและฐานเรียนรู้ ได้อย่างถูกต้อง” รมช.อนุชา กล่าว
รัฐบาลไทย-ข่าวทำเนียบรัฐบาล-พ่อเมืองสิงห์บุรี นำคณะเครือข่าย โคก หนอง นา เมืองสิงห์ แลกเปลี่ยนเรียนรู้กับกลุ่มเกษตรกรเมืองมะขามหวาน พร้อม Change for Good นำสิ่งดี ๆ มาเป็นต้นแบบ เพื่อขับเคลื่อนขยายผลต่อไป
วันจันทร์ที่ 18 มีนาคม 2567
18/03/2567
พ่อเมืองสิงห์บุรี นําคณะเครือข่าย โคก หนอง นา เมืองสิงห์ แลกเปลี่ยนเรียนรู้กับกลุ่มเกษตรกรเมืองมะขามหวาน พร้อม Change for Good นําสิ่งดี ๆ มาเป็นต้นแบบ เพื่อขับเคลื่อนขยายผลต่อไป
พ่อเมืองสิงห์บุรี นําคณะเครือข่าย โคก หนอง นา เมืองสิงห์ แลกเปลี่ยนเรียนรู้กับกลุ่มเกษตรกรเมืองมะขามหวาน พร้อม Change for Good นําสิ่งดี ๆ มาเป็นต้นแบบ เพื่อขับเคลื่อนขยายผลต่อไป
วันนี้ (18 มี.ค.67) นายสุเมธ ธีรนิติ ผู้ว่าราชการจังหวัดสิงห์บุรี กล่าวว่า จังหวัดสิงห์บุรี มีความมุ่งมั่นที่จะพัฒนาคุณภาพชีวิตของพี่น้องประชาชนมาอย่างต่อเนื่อง โดยจังหวัดสิงห์บุรีมีพื้นที่ส่วนใหญ่เป็นที่ราบลุ่ม ประชากรมีอาชีพหลักก็คือเกษตรกร ซึ่งยังประสบปัญหาภาวะหนี้สินในการทําเกษตรกรรมเชิงเดี่ยวมาโดยตลอด โดยที่ผ่านมากระทรวงมหาดไทย และภาคีเครือข่ายได้ขับเคลื่อนขยายผล การเรียนรู้ทฤษฎีใหม่รูปแบบ “โคก หนอง นา” อย่างจริงจังและต่อเนื่อง ซึ่งจังหวัดสิงห์บุรี มีภาคีเครือข่ายโคกหนองนา รวมทั้งหมด 73 แปลง เพื่อเป็นการพัฒนาศูนย์เรียนรู้ฯ และสร้างความร่วมมือร่วมใจ เกื้อกูลเอื้ออาทรของเครือข่ายฯ “โคก หนอง นา” จังหวัดสิงห์บุรี
นายสุเมธ ธีรนิติ ผู้ว่าราชการจังหวัดสิงห์บุรี กล่าวต่อว่า เพื่อเป็นการเพิ่มพูนองค์ความรู้ รวมทั้งมุมมองและแนวคิดใหม่ ๆ ให้กับกลุ่มพี่น้องเครือข่าย โคก หนอง นา ในระหว่างวันที่ 16 - 17 มีนาคม 2567 ที่ผ่านมา ตนจึงได้นําผู้แทนคณะเครือข่ายโคก หนอง นา จากทุกอําเภอเดินทางมาศึกษาดูงาน และแลกเปลี่ยนเรียนรู้กับกลุ่มเกษตรกรที่ประสบความสําเร็จ เป็น Best Practice ของจังหวัดเพชรบูรณ์ คือ 1. กลุ่มวิสาหกิจชุมชน เกษตรอินทรีย์บ้านวังร่อง ต.ห้วยไร่ อ.หล่มสัก ปลูกผักสวนครัว/ผักสลัดส่ง Lemon Farm และร้านจําหน่ายผักอินทรีย์จังหวัดพิษณุโลก 2. สวนต้นไทร สวนไม้ผลอินทรีย์หลากชนิด แบบกางมุ้ง ต.หนองแม่นา อ.เขาค้อ 3. สวนบีบอยฟาร์ม สวนเกษตรผสมผสาน ปลูกทุเรียน กระท้อน มะม่วง มังคุด เงาะ ไม้ตัดใบ และมีกิจกรรมส่งเสริมการท่องเที่ยวขับรถ ATV ชมแปลงเกษตรเพื่อสร้างรายได้ ต.บ้านโตก อ.เมืองเพชรบูรณ์ ซึ่งตลอดระยะเวลาทั้ง 2 วัน ได้ก่อให้เกิดประโยชน์กับคณะเครือข่าย โคก หนอง นา จังหวัดสิงห์บุรีเป็นอย่างมาก
"จากการที่ได้แลกเปลี่ยนเรียนรู้กับกลุ่มเกษตรกร ของจังหวัดเพชรบูรณ์ในครั้งนี้ ทําให้ได้เห็นตัวอย่างดี ๆ มากมาย อาทิเช่น แนวทางเกษตรอินทรีย์ การรวมกลุ่มที่เข้มแข็งของกลุ่มเกษตรกร รวมทั้งการท่องเที่ยวเชิงเกษตรด้วยวิถีชุมชน ซึ่งสามารถนํามาปรับใช้ และพัฒนาต่อยอดได้ โดยหลังจากนี้จังหวัดสิงห์บุรี โดยกลุ่มสมาชิกเครือข่าย รวมทั้งส่วนราชการที่เกี่ยวข้อง จะร่วมหารือถอดบทเรียน และนําสิ่งดี ๆ ที่ได้จากการแลกเปลี่ยนเรียนรู้ในพื้นที่จังหวัดเพชรบูรณ์มาขับเคลื่อนขยายผลในจังหวัดสิงห์บุรีต่อไป" นายสุเมธฯ กล่าวทิ้งท้าย
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood
กองสารนิเทศ สป.มท.
ครั้งที่ 455/2567 วันที่ 18 มี.ค. 2567
รัฐบาลไทย-ข่าวทำเนียบรัฐบาล-​ครม.มีมติเห็นชอบ การขอความเห็นชอบต่อร่างถ้อยแถลงร่วม สำหรับการประชุมคณะรัฐมนตรีประชาคมสังคม และวัฒนธรรมอาเซียน ครั้งที่ 31
วันอังคารที่ 19 มีนาคม 2567
19/03/2567
​ครม.มีมติเห็นชอบ การขอความเห็นชอบต่อร่างถ้อยแถลงร่วม สําหรับการประชุมคณะรัฐมนตรีประชาคมสังคม และวัฒนธรรมอาเซียน ครั้งที่ 31
​ครม.มีมติเห็นชอบการขอความเห็นชอบต่อร่างถ้อยแถลงร่วมสําหรับการประชุมคณะรัฐมนตรีประชาคมสังคมและวัฒนธรรมอาเซียน ครั้งที่ 31 (Joint Statement of the 31st ASEAN Socio-Cultural Community (ASCC) Council)
วันนี้ (19 มี.ค. 67) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่าคณะรัฐมนตรีมีมติเห็นชอบการขอความเห็นชอบต่อร่างถ้อยแถลงร่วมสําหรับการประชุมคณะรัฐมนตรีประชาคมสังคมและวัฒนธรรมอาเซียน ครั้งที่ 31 (Joint Statement of the Thirty – First ASEAN Socio-Cultural Community (ASCC) Council) ตามที่กระทรวงพัฒนาสังคมและความมั่นคงของมนุษย์ เสนอ โดยมีสาระสําคัญเกี่ยวกับการรับทราบความคืบหน้าของการดําเนินงานตามแผนงานประชาคมสังคมและวัฒนธรรม พ.ศ. 2568 (ASCC Blueprint 2025) และสนับสนุนการดําเนินการด้านสังคมและวัฒนธรรมอาเซียนอย่างเต็มที่ภายใต้หัวข้อหลัก “อาเซียน : การยกระดับความเชื่อมโยงและความยืดหยุ่น” โดยมี​ 2 หัวข้อหลักคือ “การยกระดับการเชื่อมโยง” และ​ ​“การยกระดับความยืดหยุ่น”
หัวข้อ “การยกระดับการเชื่อมโยง” มีการให้ความสําคัญใน 4 ประการ ได้แก่ (1) การบูรณาการและการเชื่อมโยงทางเศรษฐกิจ (2) การสร้างอนาคตที่ครอบคลุมและยั่งยืน (3) การเปลี่ยนแปลงสู่ดิจิทัลแห่งอนาคต (4)วัฒนธรรมและศิลปะ : การส่งเสริมบทบาทของวัฒนธรรมและศิลปะของอาเซียนเพื่อให้เกิดความบูรณษการและความยั่งยืน ในขณะที่หัวข้อ​ ​“การยกระดับความยืดหยุ่น” มีการให้ความสําคัญใน 5 ประการ ได้แก่ (1) การพัฒนาแผนยุทธศาสตร์เพื่อดําเนินการตามวิสัยทัศน์ประชาคมอาเซียน พ.ศ. 2588 (ASEAN Community Vision 2045) (2) การเสิรมสร้างความเป็นกลางของอาเซียน (3) การส่งเสริมความร่วมมือด้านสิ่งแวดล้อม : ความยืดหยุ่นจากการเปลี่ยนแปลงสภาพภูมิอากาศ (4) สตรีและเด็ก : การส่งเสริมบทบาทของสตรีและเด็กต่อการเปลี่ยนแปลงพฤติกรรมในภูมิภาคอาเซียน และ (5) สุขภาพ : การเปลี่ยนความยืดหยุ่นของอาเซียนต่อการพัฒนาของอาเซียนในบริบทใหม่
เนื่องจากเรื่องดังกล่าว เป็นเรื่องที่เกี่ยวข้องกับความสัมพันธ์ระหว่างประเทศ หรือองค์การระหว่างประเทศที่มีผลผูกพันรัฐบาลไทย จึงต้องขอรับความเห็นชอบต่อคณะรัฐมนตรีก่อนการประชุมคณะมนตรีประชาคมสังคมและวัฒนธรรมอาเซียน ครั้งที่ 31 ในวันที่ 24 มีนาคม 2567 เพื่อให้รัฐมนตรีว่าการกระทรวงการพัฒนาสังคมและความมั่นคงของมนุษย์ หรือผู้แทน ร่วมรับรองในฐานะหัวหน้าคณะผู้แทนไทย​
“ความร่วมมือครั้งนี้​ จะสร้างประโยชน์ให้ประเทศไทยเป็นอย่างมาก​ เพราะนอกเหนือจากมีความเหมาะสมและสอดคล้องกับนโยบายของประเทศไทย​ ยังถือเป็นการย้ําเจตจํานงและความมุ่งมั่นของประเทศไทยในการมีส่วนร่วมกับประเทศสมาชิกอาเซียนตลอดจนแสดงให้เห็นถึงเจตนารมย์ในการดําเนินความร่วมมือและรับรองในหลักการเอกสารผลลัพธ์ในด้านต่าง ๆ ที่จะได้นําเสนอต่อการประชุมสุดยอดอาเซียนต่อไปอีกด้วย” รองโฆษกรัดเกล้าฯ​ กล่าว
รัฐบาลไทย-ข่าวทำเนียบรัฐบาล-“ศุภมาส” เผย อว. ส่งเสริมการนำ อววน. ขับเคลื่อนการพัฒนาผู้ประกอบการในพื้นที่กลุ่มจังหวัดภาคเหนือตอนบน 2 (เชียงราย พะเยา แพร่ น่าน) หนุนยกระดับรายได้และคุณภาพชีวิต
วันอังคารที่ 19 มีนาคม 2567
“ศุภมาส” เผย อว. ส่งเสริมการนํา อววน. ขับเคลื่อนการพัฒนาผู้ประกอบการในพื้นที่กลุ่มจังหวัดภาคเหนือตอนบน 2 (เชียงราย พะเยา แพร่ น่าน) หนุนยกระดับรายได้และคุณภาพชีวิต
.....
“ศุภมาส” เผย อว. ส่งเสริมการนํา อววน. ขับเคลื่อนการพัฒนาผู้ประกอบการในพื้นที่กลุ่มจังหวัดภาคเหนือตอนบน 2 (เชียงราย พะเยา แพร่ น่าน) หนุนยกระดับรายได้และคุณภาพชีวิต
เมื่อวันที่ 18 มี.ค. น.ส.ศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) รับฟังผลการดําเนินงานตามนโยบายกระทรวง อว. ประจําภูมิภาค (ภาคเหนือ) ของมหาวิทยาลัยพะเยา ผ่านโครงการ 1 คณะ 1 ชุมชนนวัตกรรม การขับเคลื่อนพื้นที่สามเหลี่ยมนวัตกรรมเกษตรปลอดภัย สู่เกษตรแปรรูปมูลค่าสูง High Value Extract - Functional Food - Cosmetics Innovation ในพื้นที่กลุ่มจังหวัดภาคเหนือตอนบน 2 โดยมี น.ส.สุชาดา แทนทรัพย์ เลขานุการ รมว.อว นายเพิ่มสุข สัจจาภิวัฒน์ ปลัด อว. ศ.ดร.ศุภชัย ปทุมนากุล รองปลัด อว. พร้อมผู้บริหาร อว. เข้าร่วม ณ มหาวิทยาลัยพะเยา จ.พะเยา
น.ส.ศุภมาส กล่าวว่า จากการได้ลงพื้นที่ตรวจราชการใน จ.เชียงราย และ จ.พะเยา ต้องขอขอบคุณผู้บริหารสถาบันอุดมศึกษาในพื้นที่ และหน่วยงานในสังกัดกระทรวง อว. ทุกหน่วยงาน ที่ได้นํานโยบายทั้งด้านอุดมศึกษา วิทยาศาสตร์ วิจัยและนวัตกรรม (อววน.) ไปสู่การปฏิบัติ โดยเห็นได้จากการนํานโยบาย อว. For EV ไปสู่การปฏิบัติทั้งด้านการสร้างคน สร้างงานวิจัย สร้างนวัตกรรมรองรับอุตสาหกรรมนี้ รวมถึงปรับเปลี่ยนมาใช้ยานยนต์ไฟฟ้าในมหาวิทยาลัยและหน่วยงานของกระทรวง อว. จนนําไปสู่การลงนาม MOU ของทุกหน่วยงานในสังกัดกระทรวง อว. ที่พร้อมขับเคลื่อนนโยบาย EV ของรัฐบาล และนําประเทศเดินหน้าสู่ Go Green
รมว.อว.กล่าวต่อว่า ขณะที่ในอีกมิติหนึ่ง คือ การนําศักยภาพของพื้นที่มาผนวกกับองค์ความรู้ที่มีอยู่ในสถาบันอุดมศึกษา จนก่อให้เกิดความสําเร็จของการพัฒนา จ.เชียงราย และ จ.พะเยา ให้เป็นเครือข่ายเมืองแห่งการเรียนรู้ GNLC ของยูเนสโก และเชียงรายได้เป็นเมืองสร้างสรรค์ด้านการออกแบบที่เป็นต้นแบบให้กับอีกหลายจังหวัด รวมถึงการเป็นศูนย์กลางการนํา อววน. ขับเคลื่อนการพัฒนาผู้ประกอบการในพื้นที่กลุ่มจังหวัดภาคเหนือตอนบน 2 (เชียงราย พะเยา แพร่ น่าน) ทั้งด้านเกษตรปลอดภัย เกษตรอินทรีย์ การผลิตสารสกัดมูลค่าสูง ผลิตภัณฑ์อาหารฟังก์ชั่น เครื่องสําอางมูลค่าสูง ซึ่งเป็นอุตสาหกรรมเป้าหมายของกลุ่มจังหวัด ช่วยยกระดับรายได้และคุณภาพชีวิต สนับสนุนการพัฒนาผู้ประกอบการชุมชน SME และ Startup ที่ใช้นวัตกรรม ร่วมกับมหาวิทยาลัยเครือข่ายในพื้นที่ โดยใช้โครงสร้างพื้นฐานจากศูนย์พัฒนาผู้ประกอบการนวัตกรรมและถ่ายทอดเทคโนโลยี อุทยานวิทยาศาสตร์ ที่ได้รับการสนับสนุนงบประมาณจากกระทรวง อว.
“ขอขอบคุณ ทุกมหาวิทยาลัยในพื้นที่ โดยเฉพาะมหาวิทยาลัยพะเยาที่ทําให้เกิดความสําเร็จอย่างมากมายในพื้นที่ โดยเฉพาะการเป็นหน่วยงานนําร่องในการนํานโยบาย อว. For EV สู่การปฏิบัติ” รมว.อว. กล่าว
จากนั้น น.ส.ศุภมาส ได้ตรวจเยี่ยมการดําเนินงานของ "TK Park Phayao" ห้องสมุดมีชีวิตแห่งแรกใน จ.พะเยา เพื่อสนับสนุนให้เด็กเยาวชนและประชาชนได้เข้าถึงโอกาสในการเรียนรู้ตลอดชีวิตอย่างทั่วถึงและเท่าเทียม พร้อมทั้งรับฟังผลการดําเนินงาน “การฟื้นฟูและพัฒนากว๊านพะเยา โดยท้องถิ่นและชุมชน” โดย สถาบันสารสนเทศทรัพยากรน้ํา (องค์การมหาชน) หรือ สสน.
รัฐบาลไทย-ข่าวทำเนียบรัฐบาล-PM to chair meeting of Digital Wallet Policy Committee
วันอังคารที่ 19 มีนาคม 2567
19/03/2567
PM to chair meeting of Digital Wallet Policy Committee
PM to chair meeting of Digital Wallet Policy Committee
March 19, 2024, at 1130hrs, at Phaya Ngam Muang Hall, Phayao University, Phayao province, Prime Minister and Minister of Finance Srettha Thavisin gave a press briefing on the outcome of the 2/2024 cabinet retreat that he would chair a meeting of the Digital Wallet Policy Committee in a week or two to deliberate all recommendations and information compiled by related subcommittees. But before that, these recommendations and information would be first discussed among the Coalition parties. The Prime Minister affirmed that the people remain hopeful for subsidy under the Digital Wallet Scheme.
รัฐบาลไทย-ข่าวทำเนียบรัฐบาล-​พวงเพ็ชร  ขานรับมติ มส ชวนชาวพุทธ  ร่วมสวดมนต์ทุกวันจันทร์ ถวายเป็นพระราชกุศลในหลวง ในปีมหามงคล เฉลิมพระชนมพรรษา 6 รอบ 28 กรกฎาคม 2567
วันจันทร์ที่ 18 มีนาคม 2567
18/03/2567
​พวงเพ็ชร  ขานรับมติ มส ชวนชาวพุทธ  ร่วมสวดมนต์ทุกวันจันทร์ ถวายเป็นพระราชกุศลในหลวง ในปีมหามงคล เฉลิมพระชนมพรรษา 6 รอบ 28 กรกฎาคม 2567
​พวงเพ็ชร  ขานรับมติ มส ชวนชาวพุทธ  ร่วมสวดมนต์ทุกวันจันทร์ ถวายเป็นพระราชกุศลในหลวง ในปีมหามงคล เฉลิมพระชนมพรรษา 6 รอบ 28 กรกฎาคม 2567
วันนี้ (18 มีนาคม 2567) เวลา 17.30 น. ณ พระวิหารหลวง วัดศรีโคมคํา พระอารามหลวง อ.เมือง จ.พะเยา พระราชปริยัติ เจ้าคณะจังหวัดพะเยา เป็นประธานฝ่ายสงฆ์ พร้อมด้วย ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นประธานฝ่ายฆราวาส ในพิธีเจริญพระพุทธมนต์และเจริญจิตภาวนาเพื่อเฉลิมพระเกียรติและถวายเป็นพระราชกุศลแด่พระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 โดยมี นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี คณะผู้บริหารจากสํานักงานพระพุทธศาสนาแห่งชาติ กรมประชาสัมพันธ์ กองทุนหมู่บ้านและชุมชนเมืองแห่งชาติ และพุทธศาสนิกชนพื้นที่ใกล้เคียงเข้าร่วม
ดร.พวงเพ็ชร กล่าวว่า ตามมติมหาเถรสมาคม ครั้งที่ 7/2567 เมื่อวันที่ 11 มีนาคม 2567 ได้เห็นชอบตามที่สํานักงานพระพุทธศาสนาแห่งชาติเสนอให้มีการจัดพิธีเจริญพระพุทธมนต์และเจริญจิตภาวนาถวายพระพรชัยมงคลแด่พระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 เพื่อเป็นการเฉลิมพระเกียรติและถวายเป็นพระราชกุศลให้กับพระองค์ท่าน และเพื่อเป็นการแสดงออกถึงความจงรักภักดีต่อสถาบันพระมหากษัตริย์ ซึ่งอยู่คู่กับสังคมไทยมาช้านาน โดยที่ประชุมมหาเถรสมาคมมีความเห็นชอบ ดังนี้
1.ให้ทุกวัดในราชอาณาจักร และวัดไทยในต่างประเทศ จัดพิธีเจริญพระพุทธมนต์และเจริญจิตตภาวนา หลังทําวัตรเย็น ทุกวันจันทร์ ตลอดปี และเชิญชวนให้พุทธศาสนิกชนเข้าร่วมพิธีเจริญพระพุทธมนต์ โดยการสวมใส่เสื้อสีเหลือง
2.ให้ใช้ฉันท์เฉลิมพระเกียรติพระบาทสมเด็จพระเจ้าอยู่หัวเนื่อง ในโอกาสวันเฉลิมพระชนมพรรษา 6 รอบ 28 กรกฎาคม 2567 เป็นบทสวดในการเจริญพระพุทธมนต์ด้วยทุกครั้ง
3.ให้วัดทุกวัดในราชอาณาจักร และวัดไทยในต่างประเทศ จัดพิธีทําบุญตักบาตรและแสดงพระธรรมเทศนา และเชิญชวนพุทธศาสนิกชนเข้าร่วมพิธี โดยการสวมใส่เสื้อสีเหลือง
รัฐบาลไทย-ข่าวทำเนียบรัฐบาล-“ชาดา” เปิดตลาด 20 ไร่ ตลาดชุมชน และคนพิการ เมืองพัทยา จ.ชลบุรี หวังเปลี่ยนค่านิยม นำคนพิการออกสู่สังคม โชว์ศักยภาพ เพิ่มช่องทางสร้างงานสร้างรายได้ และการฝึกอาชีพ
วันจันทร์ที่ 18 มีนาคม 2567
18/03/2567
“ชาดา” เปิดตลาด 20 ไร่ ตลาดชุมชน และคนพิการ เมืองพัทยา จ.ชลบุรี หวังเปลี่ยนค่านิยม นําคนพิการออกสู่สังคม โชว์ศักยภาพ เพิ่มช่องทางสร้างงานสร้างรายได้ และการฝึกอาชีพ
“ชาดา” รมช.มท. เปิดตลาด 20 ไร่ ตลาดชุมชน และคนพิการ เมืองพัทยา จ.ชลบุรี หวังเปลี่ยนค่านิยม นําคนพิการออกสู่สังคม โชว์ศักยภาพ เพิ่มช่องทางสร้างงานสร้างรายได้ และการฝึกอาชีพ
เมื่อวันที่ 17 มีนาคม 2567 นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เป็นประธานพิธีเปิดตลาด 20 ไร่ ตลาดชุมชน และคนพิการ ที่ สถาบันอาชีพคนพิการนานาชาติ พัทยา จังหวัดชลบุรี โดยมูลนิธิพระมหาไถ่เพื่อการพัฒนาคนพิการ ได้จัดตั้งศูนย์เทคโนโลยีการเกษตรคนพิการนานาชาติขึ้นในปี 2565 ซึ่งได้ดําเนินการฝึกอาชีพให้กับผู้พิการ ผู้ดูแลคนพิการ จนจัดตั้งสถาบันอาชีพคนพิการนานาชาติ ขึ้น ในปี 2566 เพื่อดําเนินการฝึกอาชีพให้กับผู้พิการ ที่หลากหลายยิ่งขึ้น และต่อยอดไปสู่การมีงานทํา
ตนอยากฝากผู้คนในชุมชน ช่วยกันประชาสัมพันธ์ตลาดแห่งนี้ เพื่อพี่น้องคนพิการ จะได้ใช้เป็นแหล่งส่งเสริมอาชีพ แสดงความสามารถ ได้ระบายความคิด ความสร้างสรรค์ เพราะถ้าเราไม่มีช่องทางพวกนี้ คนพิการก็ไม่มีโอกาส ได้แสดงออกถึงศักยภาพ ที่จะเป็นประโยชน์ให้กับตัวเขา และสังคม ประเทศชาติ
ตนต้องขอขอบคุณ บริษัทห้างร้าน ที่ช่วยกัน ทําให้เกิดความมั่นคง และยั่งยืน ต่อคนพิการ เราสามารถเปลี่ยนค่าค่านิยมในอดีต ที่คนมีลูกพิการไม่อยากนําออกมาสู่สังคม พร้อมย้ําว่า เราต้องนําเด็กเหล่านี้ ออกมาแสดงศักยภาพ ดังนั้นจึงขอขอบคุณผู้ปกครอง ที่ให้การสนับสนุน น้อง ๆ ให้เกิดศักยภาพที่ดี รวมถึงผู้นําคนพิการ มูลนิธิ ที่ได้ร่วมกันทํางานเหล่านี้ ด้วยความเสียสละแรงกายแรงใจ อย่างมุ่งมั่น ซึ่งไม่ใช่เรื่องง่าย
สําหรับการฝึกอาชีพ ในหลักสูตรเศรษฐกิจพอเพียง เริ่มดําเนินการไปแล้ว 2 รุ่น และรุ่นที่ 3 นี้ จะเริ่มฝึกในเดือน เมษายน 2567 นอกจากนี้ยังมีการฝึกอบรมในหลักสูตรเทคโนโลยีสารสนเทศ ขั้นต้นไปแล้ว 1 รุ่น และ รุ่นที่ 2 จะเริ่มฝึกในเดือนเมษายน 2567 นี้ ด้วยเช่นกัน
นายชาดา กล่าวเพิ่มเติมว่า จากการดําเนินงานที่ผ่านมา ทําให้เราเล็งเห็นว่าหากเราสามารถจัดทําพื้นที่เป็นตลาด เพื่อให้คนพิการ ผู้ดูแลคนพิการ และ ชุมชนในบริเวณใกล้เคียง มีพื้นที่จําหน่ายสินค้า แสดงผลงาน หรือทํากิจกรรมต่างๆ จะสามารถสร้างอาชีพ สร้างรายได้ให้กับคนพิการ หรือชุมชนได้อีกช่องทางหนึ่ง จึงได้จัดตั้ง ตลาด 20 ไร่ ตลาดชุมชน และคนพิการ ขึ้น ภายใต้สโลแกน “ตลาดร่วมใจ สุขใจถ้วนหน้า” และได้รับการสนับสนุนจากตลาดหัวปลี อําเภอพุแค จังหวัดสระบุรี เข้ามาเป็นพี่เลี้ยงในการจัดทําตลาด รวมถึงการแลกเปลี่ยนสินค้าข้ามจังหวัด เพื่อให้เกิดความหลากหลายของสินค้าทั้ง 2 ตลาด
รัฐบาลไทย-ข่าวทำเนียบรัฐบาล-สธ.ตรวจสอบกรณีแฮกเกอร์ประกาศขายข้อมูล พบเป็นข้อมูลทั่วไป ยังไม่พบหลุดจากสาธารณสุขตามอ้าง
วันอังคารที่ 19 มีนาคม 2567
สธ.ตรวจสอบกรณีแฮกเกอร์ประกาศขายข้อมูล พบเป็นข้อมูลทั่วไป ยังไม่พบหลุดจากสาธารณสุขตามอ้าง
กระทรวงสาธารณสุข แจงข่าวแฮกเกอร์ประกาศขายข้อมูลหน่วยงานสาธารณสุข 2.2 ล้านรายชื่อ ตรวจสอบพบเป็นข้อมูลที่ใช้ทําธุรกรรมทั่วไป ไม่ใช่ข้อมูลด้านสุขภาพที่แสดงว่ามาจากกระทรวงสาธารณสุข กําชับทุกโรงพยาบาลปฏิบัติตามนโยบายและมาตรการความปลอดภัยทางไซเบอร์
กระทรวงสาธารณสุข แจงข่าวแฮกเกอร์ประกาศขายข้อมูลหน่วยงานสาธารณสุข 2.2 ล้านรายชื่อ ตรวจสอบพบเป็นข้อมูลที่ใช้ทําธุรกรรมทั่วไป ไม่ใช่ข้อมูลด้านสุขภาพที่แสดงว่ามาจากกระทรวงสาธารณสุข กําชับทุกโรงพยาบาลปฏิบัติตามนโยบายและมาตรการความปลอดภัยทางไซเบอร์และคุ้มครองข้อมูลส่วนบุคคล
วันนี้ (19 มีนาคม 2567) นพ.สุรัคเมธ มหาศิริมงคล โฆษกกระทรวงสาธารณสุข และผู้อํานวยการศูนย์เทคโนโลยีสารสนเทศและการสื่อสาร กล่าวถึงกรณีมีการประกาศขายข้อมูลโดยอ้างเป็นข้อมูลของกระทรวงสาธารณสุขไทย จํานวน 2.2 ล้านรายชื่อ พร้อมกับตราสัญลักษณ์กระทรวงสาธารณสุข ว่า กระทรวงสาธารณสุขมีระบบเฝ้าระวังความมั่นคงปลอดภัยไซเบอร์ด้านสุขภาพและหน่วยตอบโต้เหตุการณ์ฉุกเฉิน โดยหลังมีการประกาศของแฮกเกอร์ เมื่อวันที่ 15 มีนาคม 2567 ศูนย์เทคโนโลยีสารสนเทศและการสื่อสาร ได้ประสานกับสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) และหน่วยงานที่เกี่ยวข้อง เพื่อร่วมกันดําเนินการตรวจสอบข้อมูลตัวอย่างที่ประกาศในเว็บไซต์ดังกล่าวพบว่าประกอบด้วย ชื่อ นามสกุล หมายเลขโทรศัพท์ หมายเลขบัตรประชาชน และวันเดือนปีเกิด
“ข้อมูลที่ตรวจสอบพบ เป็นข้อมูลที่ใช้ในการทําธุรกรรมทั่วไป ไม่พบข้อมูลทางด้านสุขภาพ เช่น การวินิจฉัยหรือการรักษาโรค ที่แสดงว่ามาจากกระทรวงสาธารณสุขตามที่กล่าวอ้าง ขณะนี้อยู่ระหว่างการสืบสวนและเฝ้าระวัง ซึ่งการกระทําดังกล่าวมีความผิดตาม พ.ร.บ.ว่าด้วยการกระทําความผิดเกี่ยวกับคอมพิวเตอร์ และหากปรากฏข้อมูลด้านสาธารณสุข อาจจะมีความผิดตาม พ.ร.บ.สุขภาพแห่งชาติด้วย” นพ.สุรัคเมธกล่าว
นพ.สุรัคเมธ กล่าวต่อว่า กระทรวงสาธารณสุข ได้กําชับหน่วยงานในสังกัดทุกแห่งให้เข้มงวดในการปฏิบัติตามนโยบายและมาตรการความปลอดภัยทางไซเบอร์และการคุ้มครองข้อมูลส่วนบุคคล เพื่อให้โรงพยาบาลทุกแห่งในสังกัดมีการพัฒนาความมั่นคงปลอดภัยไซเบอร์ ตามมาตรฐาน ISO 27001 หรือ HAIT Plus ซึ่งเป็นมาตรฐานความมั่นคงปลอดภัยไซเบอร์เฉพาะสําหรับหน่วยงานด้านการแพทย์และสาธารณสุข พร้อมทั้งเร่งพัฒนาบุคลากรในโรงพยาบาลให้มีความตระหนักรู้และพร้อมรับมือกับภัยคุมทางไซเบอร์
****************************************** 19 มีนาคม 2567
รัฐบาลไทย-ข่าวทำเนียบรัฐบาล-“ดร. นลินี ทวีสิน” กล่าวเปิดงาน Thailand – Hong Kong Business Forum ชูจุดเด่นของไทยด้านการท่องเที่ยว การแพทย์ อาหาร และแฟชั่น ย้ำความพร้อมในการเป็นประตูสู่อาเซียนของไทย
วันอังคารที่ 19 มีนาคม 2567
19/03/2567
“ดร. นลินี ทวีสิน” กล่าวเปิดงาน Thailand – Hong Kong Business Forum ชูจุดเด่นของไทยด้านการท่องเที่ยว การแพทย์ อาหาร และแฟชั่น ย้ําความพร้อมในการเป็นประตูสู่อาเซียนของไทย
“ดร. นลินี ทวีสิน” กล่าวเปิดงาน Thailand – Hong Kong Business Forum ชูจุดเด่นของไทยด้านการท่องเที่ยว การแพทย์ อาหาร และแฟชั่น ย้ําความพร้อมในการเป็นประตูสู่อาเซียนของไทย ชวนนักลงทุนฮ่องกงลงทุนเพิ่มเติมในพื้นที่ EEC
วันนี้ (19 มี.ค. 67) ดร. นลินี ทวีสิน กล่าวเปิดงาน Thailand – Hong Kong Business Forum เน้นย้ําวิสัยทัศน์ของรัฐบาลชุดใหม่ในการขับเคลื่อนเศรษฐกิจไทยสู่อนาคตที่ยั่งยืน ชูความสัมพันธ์ทางการค้าที่ใกล้ชิดทั้งในด้านการค้า การลงทุน เชิญชวนนักลงทุนฮ่องกงใช้ไทยเป็นศูนย์กลางทางการค้าและการลงทุนในภูมิภาค และการลงทุนในพื้นที่ EEC
ดร.นลินี ทวีสิน ผู้แทนการค้าไทย เปิดเผยว่างาน Thailand – Hongkong Business Forum เป็นงานประชาสัมพันธ์ด้านโอกาสทางการค้าและการลงทุนฮ่องกง มีนักวิชาการและผู้ที่เกี่ยวข้องด้านธุรกิจการค้า อาทิ นางสาว Alpha Lau อธิบดีกรมส่งเสริมการลงทุน นาย Parson Lam ผู้อํานวยการสํานักงานเศรษฐกิจและการค้าฮ่องกง ประจํากรุงเทพฯ และนายบุรินทร์ อดุลวัฒนะ กรรมการผู้จัดการ และ Chief Economist บริษัทศูนย์วิจัยกสิกรไทย มาแบ่งปันประสบการณ์ในการขยายธุรกิจไปฮ่องกงและจีน โดยตนได้ใช้โอกาสนี้ เน้นย้ําถึงวิสัยทัศน์รัฐบาลชุดปัจจุบัน ในการขับเคลื่อนประเทศไทยไปสู่ศูนย์กลางด้านอุตสาหกรรม (Industrial Hub) และการขับเคลื่อนเศรษฐกิจไทยสู่อนาคตที่ยั่งยืน ผ่านวิสัยทัศน์ Ignite Thailand และ Thailand Vision 2030 โดยเฉพาะการขับเคลื่อนในอุตสาหกรรมท่องเที่ยว การแพทย์ อาหาร แฟชั่น และการเกษตรที่ยั่งยืน
ผู้แทนการค้าไทย เสริมว่า ไทยและฮ่องกงมีความสัมพันธ์ที่เข้มแข็งในหลายมิติ อาทิ ในด้านการค้า ในปี 2566 ฮ่องกงเป็นตลาดส่งออกอันดับที่ 7 และเป็นคู่ค้าลําดับที่ 13 โดยมีมูลค่าการค้ารวมที่ 13,700 ล้านเหรียญสหรัฐ ในขณะที่ด้านการลงทุน ฮ่องกงเป็นผู้ลงทุนรายใหญ่อันดับ 8 ด้วยการลงทุนในไทยกว่า 23,000 ล้านบาท รวมถึงยังมีความสัมพันธ์ที่ใกล้ชิดในด้านวัฒนธรรมและความสัมพันธ์ระหว่างประชาชน นอกจากนี้ ฮ่องกงยังนับว่ามีความพร้อมในการเป็นฐานสําหรับภาคธุรกิจที่จะเจาะเข้าสู่ตลาดจีน เนื่องจากมีกฎระเบียบที่เอื้ออํานวยต่อการดําเนินธุรกิจ มีการเก็บภาษีที่ต่ําและไม่ซับซ้อน รวมถึงมีทรัพยากรบุคคลที่มีคุณภาพ
ดร.นลินี กล่าวทิ้งท้ายว่า ตนยังได้ใช้โอกาสนี้ เชิญชวนผู้ประกอบการฮ่องกงที่มีศักยภาพในการขยายธุรกิจสู่ภูมิภาคอาเซียน ให้ใช้ไทยเป็นศูนย์กลางทางการค้าและการลงทุน โดยเฉพาะการลงทุนในเขตระเบียงเศรษฐกิจภาคตะวันออก หรือ EEC ซึ่งมีความพร้อมในด้านโครงสร้างพื้นฐาน รวมถึงโครงสร้างพื้นฐานด้านดิจิทัล โดยตนได้ชักชวนการลงทุนในอุตสาหกรรมอนาคต หรือ S-curve
รัฐบาลไทย-ข่าวทำเนียบรัฐบาล-นายกฯ เยี่ยมชมสินค้าและผลิตภัณฑ์ผ้าขาวม้า ขอบคุณคิง เพาเวอร์ ที่ต่อยอดและยกระดับสินค้าภูมิปัญญาท้องถิ่นไทย นำมาจัดแสดงและจำหน่ายให้กับนักท่องเที่ยว
วันอังคารที่ 19 มีนาคม 2567
19/03/2567
นายกฯ เยี่ยมชมสินค้าและผลิตภัณฑ์ผ้าขาวม้า ขอบคุณคิง เพาเวอร์ ที่ต่อยอดและยกระดับสินค้าภูมิปัญญาท้องถิ่นไทย นํามาจัดแสดงและจําหน่ายให้กับนักท่องเที่ยว
นายกฯ เยี่ยมชมสินค้าและผลิตภัณฑ์ผ้าขาวม้า ขอบคุณคิง เพาเวอร์ ที่ต่อยอดและยกระดับสินค้าภูมิปัญญาท้องถิ่นไทย นํามาจัดแสดงและจําหน่ายให้กับนักท่องเที่ยว
วันนี้ (19 มี.ค. 67) เวลา 17.10 น. ณ คิงเพาเวอร์ รางน้ํา กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เยี่ยมชมสินค้าและผลิตภัณฑ์ผ้าขาวม้า ภายใต้โครงการ “Thainess Station” สินค้าไทย ร่วมใจเพื่อชุมชน โดยมีนายอัยยวัฒน์ ศรีวัฒนประภา ประธานเจ้าหน้าที่บริหาร กลุ่มบริษัท คิง เพาเวอร์ และนายสมบัตร เดชาพานิชกุล รองประธานกรรมการ และรักษาการประธานเจ้าหน้าที่ด้านปฏิบัติการ รอให้การต้อนรับ
โอกาสนี้ นายกรัฐมนตรีได้เดินชมสินค้าและผลิตภัณฑ์ผ้าขาวม้าจากกลุ่มแม่บ้าน และชุมชนในจังหวัดต่าง ๆ ทั่วประเทศ พร้อมกล่าวว่า ผ้าขาวม้าเป็นสินค้าภูมิปัญญาท้องถิ่น เป็นวิถีชีวิตของชาวบ้าน ผ้าขาวม้าสามารถนํามาทําอะไรได้หลายอย่าง และมีดีไซน์ที่หลากหลาย ไม่ว่าจะเป็นผ้าพันคอ ผ้าโพกหัว ผ้าเช็ดตัว ซึ่งจากที่ได้เดินทางไปประเทศฝรั่งเศสและประเทศเยอรมนีมานั้นตรงกับช่วงฤดูใบไม้ผลิมีสภาพอากาศที่เหมาะกับการสวมใส่ผ้าพันคอ ทําให้เกิดความคิดที่จะนําผ้าขาวม้าที่ประชาชนมอบให้จากการลงพื้นที่ เพื่อแสดงความรัก ความห่วงใย ความผูกพัน นําไปสวมพันคอเมื่อเดินทางไปต่างประเทศ ซึ่งจะเป็นการเสริมสร้าง ผลักดันผลิตภัณฑ์ของไทยสู่สายตาชาวต่างชาติ นอกจากนั้น นายกรัฐมนตรียังได้กล่าวขอบคุณบริษัท King Power ที่ช่วยต่อยอดและยกระดับสินค้าภูมิปัญญาท้องถิ่นไทย แปรรูปผลิตภัณฑ์เป็นหมอนรองคอ เสื้อ ชุดต่าง ๆ นํามาจัดแสดงและจัดจําหน่ายให้กับนักท่องเที่ยวต่างประเทศ
รัฐบาลไทย-ข่าวทำเนียบรัฐบาล-ตกทั่วพะเยา หลัง ‘ไชยา’ สั่ง “ทำฝนหลวง” ลดค่าฝุ่น รับ ครม.สัญจร
วันอังคารที่ 19 มีนาคม 2567
ตกทั่วพะเยา หลัง ‘ไชยา’ สั่ง “ทําฝนหลวง” ลดค่าฝุ่น รับ ครม.สัญจร
ตกทั่วพะเยา หลัง ‘ไชยา’ สั่ง “ทําฝนหลวง” ลดค่าฝุ่น รับ ครม.สัญจร
นายไชยา พรหมา รัฐมนตรีช่วยว่าการกระทรวงเกษตรและสหกรณ์ สั่งการให้หน่วยปฏิบัติการฝนหลวง จ.แพร่ และหน่วยปฏิบัติการฝนหลวง จ.เชียงใหม่ ขึ้นบินปฏิบัติการทําฝนในภารกิจบรรเทาหมอกควันและสถานการณ์ฝุ่นละอองขนาดเล็ก (PM10 และ PM2.5) พื้นที่จังหวัดพะเยา แพร่ น่าน และภารกิจเติมน้ําต้นทุนให้เขื่อนสิริกิติ์ จ.อุตรดิตถ์ ทั้งช่วงเช้าและช่วงบ่ายของวันที่ 18 มี.ค. ที่ผ่านมา ทําให้พื้นที่ จ.แพร่ และ จ.พะเยา และจังหวัดใกล้เคียงมีฝนตกในหลายพื้นที่ทําให้ค่า PM2.5 ลดลง
รมช.ไชยา กล่าวว่า ตามทฤษฎี “ศาสตร์พระราชา” ของในหลวง ร.9 ที่มอบให้กับกรมฝนหลวงและการบินเกษตรในการช่วยเหลือพี่น้องประชาชน โดยใช้เทคนิคในการตัดแปลงสภาพอากาศ เพื่อลดปัญหาหมอกควันและฝุ่นละออง และภารกิจเติมน้ําในเขื่อน ช่วยเหลือพื้นที่แห้งแล้งให้กับเกษตรกร
ในวันนี้ (19 มี.ค. 67) หน่วยปฏิบัติการฝนหลวงจังหวัดแพร่ วางแผนบินปฏิบัติการฝนหลวงต่อเนื่อง เพื่อทําภารกิจบรรเทาหมอกควันและสถานการณ์ฝุ่นละอองขนาดเล็ก (PM10 และ PM2.5) บริเวณพื้นที่จังหวัดพะเยาและจังหวัดน่าน โดยเครื่องบิน CASA จํานวน 1 ลํา ใช้ สารสูตร 6 จํานวน 1,000 กก. บนความสูง 8,000 ฟุต บริเวณ อ.เชียงม่วน จ.พะเยา ซึ่งหลังจากขึ้นปฏิบัติการทําให้เช้าวันนี้มีฝนตก ที่บริเวณ อ.ดอกคําใต้ และอีกหลายพื้นทึ่ใน จ.พะเยา ก่อนการประชุม ครม.สัญจรครั้งที่ 3 ท้องฟ้ามืดครึ้ม อากาศเย็นสบาย ค่าฝุ่นละอองลดลง ซึ่งถือว่าปฏิบัติการฝนหลวงในครั้งนี้ ได้ผลเป็นที่น่าพอใจตามทฤษฏี “ศาสตร์พระราชา”
รัฐบาลไทย-ข่าวทำเนียบรัฐบาล-PM calls on cabinet members to prepare for upcoming general debates
วันอังคารที่ 19 มีนาคม 2567
19/03/2567
PM calls on cabinet members to prepare for upcoming general debates
PM calls on cabinet members to prepare for upcoming general debates
March 19, 2024, at 1130hrs, at Phaya Ngam Muang Hall, Phayao University, Phayao province, Prime Minister and Minister of Finance Srettha Thavisin gave a press briefing on the outcome of the 2/2024 cabinet retreat that he has instructed all the cabinet members to prepare for and attend the 2nd and 3rd readings of the Parliament regarding the 2024 Budget Act on March 20-21, 2024, and the general debate proposed by the Senate on March 25, 2024, as well as to get ready for the general debate by the Opposition parties.
On a question about an issue of former Prime Minister Thaksin Shinawatra which may be raised during the general debates, the Prime Minister affirmed his readiness, and stated that it was the duty of the Government to answer and clarify all the questions raised in the debates.
รัฐบาลไทย-ข่าวทำเนียบรัฐบาล-รมว.สาธารณสุขไทย กระชับความร่วมมือ รมว.สาธารณสุข แรงงาน และสวัสดิการ ญี่ปุ่น ผลักดันไทยเป็นศูนย์กลางด้านการแพทย์และสุขภาพ
วันอังคารที่ 19 มีนาคม 2567
รมว.สาธารณสุขไทย กระชับความร่วมมือ รมว.สาธารณสุข แรงงาน และสวัสดิการ ญี่ปุ่น ผลักดันไทยเป็นศูนย์กลางด้านการแพทย์และสุขภาพ
รัฐมนตรีว่าการกระทรวงสาธารณสุขไทย เยี่ยมคารวะ รัฐมนตรีกระทรวงสาธารณสุข แรงงานและสวัสดิการ ประเทศญี่ปุ่น กระชับความร่วมมือด้านสาธารณสุขระหว่าง 2 ประเทศ พร้อมผลักดันประเทศไทยเป็นศูนย์กลางด้านการแพทย์และสุขภาพ อุตสาหกรรมด้านการแพทย์และสาธารณสุข
รัฐมนตรีว่าการกระทรวงสาธารณสุขไทย เยี่ยมคารวะ รัฐมนตรีกระทรวงสาธารณสุข แรงงานและสวัสดิการ ประเทศญี่ปุ่น กระชับความร่วมมือด้านสาธารณสุขระหว่าง 2 ประเทศ พร้อมผลักดันประเทศไทยเป็นศูนย์กลางด้านการแพทย์และสุขภาพ อุตสาหกรรมด้านการแพทย์และสาธารณสุข รวมทั้งการดูแลสุขภาพระยะยาวสําหรับผู้สูงอายุ
นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เปิดเผยว่า เมื่อวันที่ 15 มีนาคม 2567 ที่ผ่านมา ได้มีโอกาสเข้าเยี่ยมคารวะ นายทาเกมิ เคโซ (H.E. Prof. Takemi Keizo) รัฐมนตรีกระทรวงสาธารณสุข แรงงานและสวัสดิการ ประเทศญี่ปุ่น และกล่าวถึงการเป็นศูนย์กลางด้านการแพทย์และสุขภาพ (Wellness & Medical Hub) ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้แสดงวิสัยทัศน์อนาคตของประเทศไทยไว้ โดยได้หารือเกี่ยวกับความร่วมมือในการผลักดันอุตสาหกรรมด้านการแพทย์และสาธารณสุข เช่น การลงทุนพัฒนาวัคซีนป้องกันคางทูม หัด หัดเยอรมัน และสุกใส (Mumps-Measle-Rubella-Varicella) และไข้เลือดออก (Dengue) ในเขตพัฒนาพิเศษภาคตะวันออก (Eastern Economic Corridor: EEC) ซึ่งมีสิทธิพิเศษทางการค้าและทางภาษี อีกทั้งยังได้หารือความเป็นไปได้ในการดูแลสุขภาพระยะยาวสําหรับผู้สูงอายุญี่ปุ่นในประเทศไทย รวมทั้งการถ่ายทอดองค์ความรู้ด้าน wellness tourism ในประเด็นน้ําพุร้อน ที่ญี่ปุ่นประสบความสําเร็จมาก่อน
นายแพทย์ชลน่าน กล่าวต่อว่า ทางประเทศญี่ปุ่นได้สอบถามความคืบหน้าในการจัดตั้งศูนย์อาเซียนว่าด้วยสาธารณสุขฉุกเฉินและโรคอุบัติใหม่ (ASEAN Centre for Public Health Emergencies and Emerging Diseases: ACPHEED) ซึ่งประเทศไทยได้ขอบคุณรัฐบาลญี่ปุ่นที่ให้การสนับสนุนในการจัดตั้ง ACPHEED และยืนยันความมุ่งมั่นของประเทศไทยที่จะทําให้ ACPHEED ดําเนินงานตามเจตนารมณ์ของอาเซียนในการเป็นศูนย์กลางของภูมิภาคสําหรับภาวะฉุกเฉินด้านสาธารณสุขและโรคอุบัติใหม่ ซึ่งประเด็นความก้าวหน้าของการเจรจาการจัดทําร่างข้อตกลงในการจัดตั้ง ACPHEED เป็นที่น่ายินดีที่ฝ่ายไทยและอินโดนีเซียได้เห็นชอบต่อร่างข้อตกลงการจัดตั้งศูนย์ฯ แล้ว โดยทางประเทศญี่ปุ่นได้แสดงความพร้อมในการส่งเจ้าหน้าที่มาปฏิบัติภารกิจในศูนย์ฯ ดังกล่าวเช่นกัน
“จากการหารือ ทั้งสองฝ่ายพร้อมสนับสนุนการทํางานร่วมกันในทุกมิติ โดยเฉพาะประเด็นการสร้างความร่วมมือด้านสาธารณสุขระหว่าง 2 ประเทศ เช่น การศึกษาวิจัยทางคลินิกในการรักษาโรคมะเร็งที่มีอย่างต่อเนื่อง รวมทั้งการพัฒนาศักยภาพของโรงพยาบาลร่วมกัน ในลักษณะของโรงพยาบาลพี่น้อง (sister hospital)” นายแพทย์ชลน่านกล่าว
**************************************** 19 มีนาคม 2567
รัฐบาลไทย-ข่าวทำเนียบรัฐบาล-​โฆษกรัฐบาลเผย รองนายกฯ ภูมิธรรมลงพื้นที่พะเยา รับฟังความเห็นคนพื้นที่ พร้อมช่วยอำนวยความสะดวกการค้าชายแดนเพิ่มโอกาสเชื่อมต่อตลาดโลก เร่งขยายศักยภาพด่านพะเยา
วันอังคารที่ 19 มีนาคม 2567
19/03/2567
​โฆษกรัฐบาลเผย รองนายกฯ ภูมิธรรมลงพื้นที่พะเยา รับฟังความเห็นคนพื้นที่ พร้อมช่วยอํานวยความสะดวกการค้าชายแดนเพิ่มโอกาสเชื่อมต่อตลาดโลก เร่งขยายศักยภาพด่านพะเยา
​โฆษกรัฐบาลเผย รองนายกฯ ภูมิธรรมลงพื้นที่พะเยา รับฟังความเห็นคนพื้นที่ พร้อมช่วยอํานวยความสะดวกการค้าชายแดนเพิ่มโอกาสเชื่อมต่อตลาดโลก เร่งขยายศักยภาพด่านพะเยา ตั้งเป้าหมายส่งออกวัวไทยไปจีนปีละ 2 แสนตัว เพิ่มมูลค่าการส่งออกอีก 8 พันล้านบาท
นายชัย วัชรงค์ โฆษกประจําสํานักนายกรัฐมนตรี เปิดเผยว่า นายภูมิธรรม เวชยชัย รองนายกรัฐมนตรี และรัฐมนตรีว่าการกระทรวงพาณิชย์ ได้ลงพื้นที่ช่วง ครม.สัญจร จังหวัดพะเยา โดยเดินตามแนวนโยบายของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง รับฟังปัญหาข้อเสนอแนะของคนในพื้นที่ ผู้ประกอบการ คนรุ่นใหม่ กลุ่ม YEC และ Moc Biz Club จังหวัดพะเยา รวมทั้ง ติดตามสถานการณ์การค้าชายแดน และการพัฒนาพื้นที่ก่อสร้างที่ทําการด่านชายแดน ณ จุดผ่านแดนถาวรบ้านฮวก อําเภอภูซาง จังหวัดพะเยา เพื่อความร่วมมือกับทุกภาคส่วนสนับสนุนและส่งเสริมการค้าชายแดน เพื่อสร้างโอกาสและขยายตลาดสินค้าให้แก่ผู้ประกอบการให้ได้ใช้ศักยภาพในการสร้างรายได้ พร้อมขับเคลื่อนเศรษฐกิจไทยให้เติบโตตามพลวัตเศรษฐกิจโลก
โฆษกประจําสํานักนายกรัฐมนตรี กล่าวว่าจากการดําเนินการของรองนายกฯ ทําให้ได้เห็นปัญหาทิศทางและมุมมองของคนรุ่นใหม่ และปัญหาที่เกิดจากพื้นที่จริง เพื่อนําไปแก้ไขให้ตรงจุด ทั้งนี้ ที่ทําการด่านชายแดน ณ จุดผ่านแดนถาวรบ้านฮวก ถือเป็นจุดยุทธศาสตร์สําคัญของการค้าระหว่างไทย-ลาว เป็นศูนย์กลางเชื่อมระบบขนส่งและการกระจายสินค้าของกลุ่มจังหวัดภาคเหนือตอนบน 2 (จังหวัดเชียงราย จังหวัดพะเยา จังหวัดแพร่ และจังหวัดน่าน) ไปยังประเทศลาวและประเทศจีน ด้วยเห็นถึงศักยภาพและความพร้อมของด่านฯ และต้องการอํานวยความสะดวก และลดอุปสรรค เพิ่มศักยภาพด้านการค้าและการขนส่ง โดยเฉพาะการส่งออกวัวจากประเทศไทยไปประเทศจีน
โดยกระทรวงพาณิชย์พบว่า ประเทศจีนมีความต้องการนําเข้าวัวจากประเทศไทยเป็นจํานวนมาก และรัฐบาลได้มีการหารือกับประเทศจีนให้สามารถกักกันโรคที่ไทย เพื่ออํานวยความสะดวกด้านการขนส่ง โดยเป้าหมายการส่งออกวัวไทยไปยังประเทศจีนอยู่ที่ 200,000 ตัวต่อปี ทําให้มูลค่าการส่งออกจะเพิ่มขึ้นอีกประมาณ 8,000 ล้านบาท จากยอดการส่งออกเดิม ณ ด่านการค้าชายแดนถาวรบ้านฮวกที่ปกติมีมูลค่าอยู่ที่ประมาณ 720 ล้านบาท
“นายกรัฐมนตรีให้ความสําคัญกับความเป็นอยู่พี่น้องเกษตรกร โดยได้กําหนดยุทธศาสตร์ให้ส่งเสริมการค้าตามแนวชายแดน และเน้นย้ําถึงการเชื่อมการขนส่งสินค้าไทยสู่ตลาดโลก รองรับการขยายตัวการค้าตามเศรษฐกิจโลกที่เปลี่ยนแปลงอยู่ตลอดเวลา ซึ่งการขยายศักยภาพการค้าและการขนส่งผ่านด่านการค้าชายแดนจังหวัดพะเยา จะเป็นการยกระดับจังหวัดพะเยาในฐานะเมืองรองให้มีศักยภาพมากยิ่งขึ้น ตลอดจนสร้างโอกาสการเชื่อมโยงทางการค้ากับ สปป.ลาว เชื่อมโยงต่อไปยังประเทศจีน ผ่านรถไฟทางคู่เด่นชัย-เชียงราย-เชียงของ พร้อมกับให้รับฟังความเห็น ปัญหา อุปสรรค คนในพื้นที่เพื่อให้การแก้ไขปัญหาของรัฐเป็นไปอย่างตรงจุด ครอบคลุม สําเร็จเป็นรูปธรรม” นายชัย กล่าว
รัฐบาลไทย-ข่าวทำเนียบรัฐบาล-​นายกฯ เผย ยังไม่ได้หารือกับ นางสาวแพทองธาร ชินวัตร หัวหน้าพรรคเพื่อไทย กรณีเดินทางไปเข้าพบสมเด็จอัครมหาเสนาบดี เดโช ฮุน เซน อดีตนายกรัฐมนตรีกัมพูชา
วันอังคารที่ 19 มีนาคม 2567
19/03/2567
​นายกฯ เผย ยังไม่ได้หารือกับ นางสาวแพทองธาร ชินวัตร หัวหน้าพรรคเพื่อไทย กรณีเดินทางไปเข้าพบสมเด็จอัครมหาเสนาบดี เดโช ฮุน เซน อดีตนายกรัฐมนตรีกัมพูชา
​นายกฯ เผย ยังไม่ได้หารือกับ นางสาวแพทองธาร ชินวัตร หัวหน้าพรรคเพื่อไทย กรณีเดินทางไปเข้าพบสมเด็จอัครมหาเสนาบดี เดโช ฮุน เซน อดีตนายกรัฐมนตรีกัมพูชา ระบุเป็นเรื่องที่ดีที่ไทยและกัมพูชามีความสัมพันธ์ที่ดีต่อกัน
วันนี้ (19 มี.ค. 67) เวลา 11.30 น. ณ บริเวณด้านหน้าหอประชุมพญางําเมือง มหาวิทยาลัยพะเยา ตําบลแม่กา อําเภอเมืองพะเยา จังหวัดพะเยา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์หลังการประชุมคณะรัฐมนตรีสัญจรนอกพื้นที่อย่างเป็นทางการ ครั้งที่ 2/2567 ระหว่างวันที่ 18 - 19 มีนาคม 2567 ณ จังหวัดพะเยา ถึงกรณีที่นางสาวแพทองธาร ชินวัตร หัวหน้าพรรคเพื่อไทย นําคณะเดินทางไปกัมพูชาเข้าพบสมเด็จอัครมหาเสนาบดี เดโช ฮุน เซน อดีตนายกรัฐมนตรีกัมพูชา และหัวหน้าพรรคประชาชนกัมพูชา ว่าหัวหน้าพรรคเพื่อไทยยังไม่ได้มาพูดคุยหรือเล่าเรื่องที่ได้ไปเข้าพบกับสมเด็จฮุนเซน แต่เมื่อช่วงเช้าผู้ช่วยของสมเด็จฮุนเซน ส่งข้อความมาหาเมื่อตอนตี5 ว่าสมเด็จฮุนเซน ฝากความคิดถึงมาให้ ส่วนเรื่องอื่นก็ยังไม่ได้พูดคุยกันเพราะอยู่ระหว่างการลงพื้นที่แต่ก็ได้เคยพูดไปแล้วว่าการเดินทางไปกัมพูชาของหัวหน้าพรรคเพื่อไทย เพื่อไปเสริมเสริมความสัมพันธ์ระหว่างสองประเทศไทยและกัมพูชา ถือเป็นเรื่องดีของรัฐบาล เพราะทั้งสองประเทศเป็นเพื่อนบ้านที่ดีต่อกันมานาน มีความสัมพันธ์กันระหว่างฝ่ายนิติบัญญัติและฝ่ายบริหาร ซึ่งเมื่อเดือนที่แล้วตนเองก็ได้มีโอกาสพบกับนายกรัฐมนตรีของกัมพูชา และได้ไปเจอกันอีกการประชุมอาเซียนออสเตรเลีย ถือเป็นการได้พบปะกันบ่อย ยิ่งบ่อยยิ่งดี จึงคิดว่าไม่มีอะไรเสียหาย แต่เชื่อว่าในการประชุมของพรรคเพื่อไทยต่อไปก็น่าจะมีการพูดคุยและจํานํามาเล่าให้ฟัง
รัฐบาลไทย-ข่าวทำเนียบรัฐบาล-กรมการจัดหางาน แถลงผลกวาดล้างต่างชาติแย่งอาชีพคนไทย ปีงบ 67 ตรวจสอบแล้วกว่า 3 แสนราย พบกระทำผิด 1,689 คน
วันอังคารที่ 19 มีนาคม 2567
19/03/2567
กรมการจัดหางาน แถลงผลกวาดล้างต่างชาติแย่งอาชีพคนไทย ปีงบ 67 ตรวจสอบแล้วกว่า 3 แสนราย พบกระทําผิด 1,689 คน
อธิบดีกรมการจัดหางาน ใช้มาตรการรุกตรวจสอบต่างชาติแย่งงานคนไทยทั่วประเทศโดยไม่แจ้งล่วงหน้า เผยตรวจสอบสถานประกอบการแล้ว 25,628 แห่ง ดําเนินคดี 820 แห่ง ตรวจสอบคนต่างชาติ จํานวน 306,577 คน ดําเนินคดี 1,689 คน เป็นความผิดแย่งอาชีพคนไทย 721 คน
นายสมชาย มรกตศรีวรรณ อธิบดีกรมการจัดหางาน เปิดเผยว่า จากกรณีพบคนต่างชาติคล้าย คนสัญชาติเมียนมา กัมพูชา เวียดนาม จีน รัสเซีย อินเดีย แห่แหนเข้ามาแย่งอาชีพคนไทย ในตลาดนัด ตลาดสด ร้านทําเล็บ อู่ซ่อมรถ แผงค้าขาย รถเข็น ผับบาร์ตามแหล่งท่องเที่ยวและย่านการค้าซึ่งเป็นที่นิยมทั้งในกลุ่มชาวไทยและนักท่องเที่ยวต่างชาติ จนกระทบต่อบรรดาผู้ประกอบการในพื้นที่ นั้น ผมไม่เคยนิ่งนอนใจได้สั่งการเจ้าหน้าที่กรมการจัดหางาน กวาดล้างแรงงานต่างชาติที่แย่งอาชีพคนไทย รวมถึงแรงงานต่างชาติที่ทํางานผิดกฎหมาย ไม่มีใบอนุญาตทํางาน โดยบังคับใช้กฎหมายอย่างเข้มข้น ไม่เลือกปฏิบัติ และจะใช้มาตรการลงพื้นที่สุ่มตรวจโดยไม่แจ้งล่วงหน้าในทุกจังหวัด อาทิ กรุงเทพมหานคร และปริมณฑล ภูเก็ต สมุย พัทยา เชียงใหม่ ที่เป็นแหล่งประกอบอาชีพของคนไทย และย่านการค้าแหล่งเศรษฐกิจสําคัญที่พบเห็นแรงงานต่างชาติทํางานจํานวนมาก อย่างในพื้นที่เยาวราช ห้วยขวาง ปากคลองตลาด อนุสาวรีย์ และตลาดนัดชื่อดังย่านต่าง ๆ ซึ่งผลการดําเนินการปีงบประมาณ 2567 (วันที่ 1 ตุลาคม 2566 – 18 มีนาคม 2567) มีการเข้าตรวจสอบสถานประกอบการที่จ้างแรงงานต่างชาติทั่วประเทศแล้ว จํานวน 25,628 แห่ง ดําเนินคดี 820 แห่ง และตรวจสอบคนต่างชาติ จํานวน 306,577 คน แยกเป็นสัญชาติเมียนมา 232,106 คน กัมพูชา 42,698 คน ลาว 18,001 คน เวียดนาม 236 คน และสัญชาติอื่น ๆ 13,536 คน มีการดําเนินคดีทั้งสิ้น 1,689 คน แยกเป็นสัญชาติเมียนมา 875 คน กัมพูชา 318 คน ลาว 231 คน เวียดนาม 87 คน และสัญชาติอื่น ๆ 178 คน ซึ่งพบเป็นการแย่งอาชีพคนไทย ทั้งสิ้น 721 คน แยกเป็นสัญชาติเมียนมา 316 คน กัมพูชา 175 คน ลาว 106 คน อินเดีย 65 คน เวียดนาม 42 คน จีน 5 คน และสัญชาติอื่น ๆ 12 คน โดยอาชีพที่พบคนต่างชาติแย่งอาชีพมากที่สุด ได้แก่ งานเร่ขายสินค้า งานตัดผม งานขับขี่ยานพาหนะ และงานนวด ตามลําดับ และงานที่คนต่างชาติถูกดําเนินคดีเพราะไม่ปฏิบัติตามเงื่อนไข ได้แก่ งานขายของหน้าร้าน งานช่างก่อสร้าง งานกรรมกร ตามลําดับ
“แรงงานต่างชาติที่เข้ามาทํางานในประเทศไทยต้องเคารพกฎหมายของเรา เช่นเดียวกับที่เวลาคนไทยไปทํางานในต่างประเทศก็ต้องเคารพกฎหมายของประเทศนั้น ๆ โดยแรงงานต่างชาติต้องมีเอกสารประจําตัวบุคคลและใบอนุญาตทํางานถูกต้อง รวมทั้งต้องทํางานตามสิทธิ ที่ระบุไว้ในประกาศกระทรวงแรงงาน เรื่อง กําหนดงานที่ห้ามคนต่างด้าวทํา (มีทั้งสิ้น 40 งาน) ซึ่งคนต่างด้าวที่ทํางานโดยไม่มีใบอนุญาตทํางานหรือทํางานนอกเหนือสิทธิที่จะทําได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้าง/สถานประกอบการ ที่รับคนต่างด้าวที่ไม่มีใบอนุญาตทํางานเข้าทํางาน หรือให้คนต่างด้าวทํางานนอกเหนือจากที่มีสิทธิ มีโทษปรับตั้งแต่ 10,000 – 100,000 บาท ต่อคนต่างด้าวที่จ้างหนึ่งคน หากกระทําผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน และห้ามจ้างคนต่างด้าวทํางานเป็นเวลา 3 ปี” อธิบดีกรมการจัดหางงาน กล่าว
รัฐบาลไทย-ข่าวทำเนียบรัฐบาล-บสย. จัดประชุมเชิงปฎิบัติการบริหารจัดการหนี้ 2567
วันอังคารที่ 19 มีนาคม 2567
19/03/2567
บสย. จัดประชุมเชิงปฎิบัติการบริหารจัดการหนี้ 2567
บสย. จัดประชุมเชิงปฏิบัติการ ยุทธศาสตร์การบริหารจัดการหนี้ บสย. ตามแผนวิสาหกิจปี 2567-2571 ยุทธศาสตร์ที่ 4 Debt Management มุ่งเน้นการเพิ่มบทบาทการดําเนินงานด้านการบริหารจัดการหนี้ บสย. พร้อมระดมความคิดเห็น และข้อเสนอแนะแนวทาง
นายสุพัฒน์ เมธีวรพจน์ ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) คณะกรรมการ บสย. นายสิทธิกร ดิเรกสุนทร กรรมการและผู้จัดการทั่วไป และผู้บริหารระดับสูง ร่วมประชุมเชิงปฏิบัติการ ยุทธศาสตร์การบริหารจัดการหนี้ บสย. ตามแผนวิสาหกิจปี 2567-2571 ยุทธศาสตร์ที่ 4 Debt Management มุ่งเน้นการเพิ่มบทบาทการดําเนินงานด้านการบริหารจัดการหนี้ บสย. พร้อมระดมความคิดเห็น และข้อเสนอแนะแนวทางการพัฒนาปรับปรุงและเพิ่มประสิทธิภาพ เพื่อเพิ่มโอกาสการรับชําระหนี้
ในการประชุมเชิงปฏิบัติการ มุ่งเน้นการเพิ่มประสิทธิภาพการบริหารพอร์ตลูกหนี้ บสย. การปรับตัวขององค์กรให้สอดคล้องและทันต่อสถานการณ์ที่เปลี่ยนไป อาทิ นโยบายภาครัฐที่ให้ความสําคัญเรื่องการช่วยลูกหนี้ นโยบายการร่วมทุนจัดตั้งบริษัทบริหารสินทรัพย์ (JV AMC) และ การดําเนินงานตามยุทธศาสตร์ ที่ 1 Credit Accelerator ขับเคลื่อนการพัฒนาผลิตภัณฑ์การค้ําประกัน ให้สามารถเชื่อมโยงการช่วยเหลือผู้ประกอบการ SMEs ให้เข้าถึงสินเชื่อ โดยเฉพาะการพัฒนาผลิตภัณฑ์ค้ําประกันที่ บสย. ดําเนินการเอง (Commercial product) เพื่อนําไปสู่การพัฒนาการดําเนินงานตามยุทธศาสตร์ที่สอดคล้องกับพันธกิจและวิสัยทัศน์ขององค์กร ที่มุ่งสู่ “การเป็นศูนย์กลางเชื่อมโยงเงินทุนและโอกาสให้แก่ SMEs เพื่อการเติบโตอย่างยั่งยืน (SMEs’ Gateway)” ณ โรงแรม เจดับบลิว แมริออท กรุงเทพฯ เมื่อเร็วๆนี้
รัฐบาลไทย-ข่าวทำเนียบรัฐบาล-PM discusses plan for Phayao Airport development
วันอังคารที่ 19 มีนาคม 2567
19/03/2567
PM discusses plan for Phayao Airport development
PM discusses plan for Phayao Airport development
March 18, 2024, at 1130hrs, Don Si Chum Subdistrict, Dok Khamtai District, Phayao province, Prime Minister and Minister of Finance Srettha Thavisin, together with Minister of Agriculture and Cooperatives Thammanat Prompow, and Minister of Transport Suriya Jungrungreangkit, followed up on the plan for Phayao Airport development. He was welcomed by Phayao Governor, local administrators and people. Government Spokesperson Chai Wacharonke disclosed gist as follows:
The Prime Minister expressed pleasure to meet with Phayao and Dok Khamtai residents. This was his first visit to the province, and he also thanked Minister of Agriculture and Cooperatives and local MPs for the welcome.
It was the Prime Minister’s intention to explore the feasibility for the development of Phayao Airport, as one of the Government’s key policies is to upgrade secondary cities to primary cities, and the most important factor in the transformation is transport development, particularly airports. According to the Prime Minister, a feasibility study must be carefully conducted to ensure cost-effectiveness and benefits. He also called on Phayao people to be patient and wait for the study. The Prime Minister, later, greeted with local residents who gathered to welcome him.
Phayao is situated in the North of Thailand. With the approx. area of 3,900,412 rai, the province is subdivided into 9 districts, and has been visited by an average of 486,679 tourists per year (an increase of 11.15% per year) during 2009 – 2019. The nearby airport is Mae Fah Luang Airport in Chiang Rai province which takes approx. 1.30 hours to travel. A construction of Phayao Airport would facilitate people’s traveling and commuting, in line with the 20-year National Strategy on transport infrastructure development.
The Phayao Airport project occupies an area of 2,813 rai. Land acquisition is expected to cost 1.7 billion Baht, and the construction is estimated at 2,201.485 million Baht. The airport will be developed in 3 phases. It is planned to be fully operational in 2034 during the first phase (the first 10 years) to accommodate an average of 78,348 passengers per year, and later in the 2nd phase, 94,920 passengers per year in 2044.
รัฐบาลไทย-ข่าวทำเนียบรัฐบาล-คณะรัฐมนตรีอนุมัติหลักการร่างกฎกระทรวง ฉบับที่ ... (พ.ศ. ...) ออกตามความในประมวลรัษฎากร ว่าด้วยการยกเว้นรัษฎากร
วันอังคารที่ 19 มีนาคม 2567
19/03/2567
คณะรัฐมนตรีอนุมัติหลักการร่างกฎกระทรวง ฉบับที่ ... (พ.ศ. ...) ออกตามความในประมวลรัษฎากร ว่าด้วยการยกเว้นรัษฎากร
ครม.อนุมัติหลักการร่างกฎกระทรวง ฉบับที่ ... (พ.ศ. ...) ออกตามความในประมวลรัษฎากร ว่าด้วยการยกเว้นรัษฎากร (การยกเว้นภาษีเงินได้บุคคลธรรมดาสําหรับค่าตอบแทนที่กระทรวงสาธารณสุขจ่ายให้แก่เจ้าหน้าที่และบุคคลภายนอกฯ) ตามที่ กค. เสนอ
วันนี้ (19 มี.ค. 67) นางสาวเกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (19 มีนาคม 2567) คณะรัฐมนตรีมีมติอนุมัติหลักการร่างกฎกระทรวง ฉบับที่ ... (พ.ศ. ...) ออกตามความในประมวลรัษฎากร ว่าด้วยการยกเว้นรัษฎากร (การยกเว้นภาษีเงินได้บุคคลธรรมดาสําหรับค่าตอบแทนที่กระทรวงสาธารณสุขจ่ายให้แก่เจ้าหน้าที่และบุคคลภายนอกซึ่งปฏิบัติงานเกี่ยวกับการระบาดของโรคติดเชื้อไวรัสโคโรนา 2019 ตามที่ได้รับอนุญาตจากระทรวงการคลัง) ตามที่กระทรวงการคลัง (กค.) เสนอ ซึ่งมีสาระสําคัญเป็นการขยายระยะเวลาการยกเว้นภาษีเงินได้บุคคลธรรมดาสําหรับค่าตอบแทนที่ สธ. จ่ายให้แก่เจ้าหน้าที่และบุคคลภายนอกซึ่งปฏิบัติงานเกี่ยวกับการระบาดของโรคติดเชื้อไวรัสโคโรนา 2019 โดยเป็นเงินได้พึงประเมินที่ไดรับยกเว้นไม่ต้องรวมคํานวณเพื่อเสียภาษีเงินได้ ออกไปอีก 1 ปีภาษี (สําหรับเงินได้พึงประเมินประจําปีภาษี 2566)
สาระสําคัญของร่างกฎกระทรวง
1.กําหนดให้เงินได้ดังต่อไปนี้ เป็นเงินได้พึงประเมินที่ได้รับการยกเว้นไม่ต้องรวมคํานวณ เพื่อเสียภาษีเงินได้
1.1 ค่าตอบแทนเสี่ยงภัยในการเฝ้าระวัง สอบสวน ป้องกัน ควบคุม และรักษาผู้ป่วยโรคติดเชื้อไวรัสโคโรนา 2019 ซึ่งสธ.จ่ายให้แก่เจ้าหน้าที่ที่ปฏิบัติงานเกี่ยวกับการระบาดของโรคติดเชื้อไวรัสโคโรนา 2019 ตามที่ได้รับอนุญาตจาก กค.
1.2 ค่าตอบแทนในการให้คําปรึกษาด้านการแพทย์และสาธารณสุขเพื่อรับมือกับสถานการณ์การระบาดของโรคติดเชื้อไวรัสโคโรนา 2019 ซึ่ง สธ. จ่ายให้เจ้าหน้าที่และบุคคลภายนอกที่ปฏิบัติงานเกี่ยวกับการระบาดของโรคติดเชื้อไวรัสโคโรนา 2019 ตามที่ได้รับอนุญาตจาก กค.
1.3 ค่าตอบแทนในการให้บริการฉีดวัคซีนโรคติดเชื้อไวรัสโคโรนา 2019 ซึ่ง สธ. จ่ายให้แก่เจ้าหน้าที่ที่ปฏิบัติงานให้บริการฉีดวัคซีนโรคติดเชื้อไวรัสโคโรนา 2019 นอกสถานพยาบาลตามที่ได้รับอนุญาตจาก กค.
2. กฎกระทรวงนี้ให้ใช้บังคับสําหรับเงินได้พึงประเมินประจําปีภาษี พ.ศ. 2566
รัฐบาลไทย-ข่าวทำเนียบรัฐบาล-​นายกฯ มอบหมายให้ รมต.เตรียมพร้อมเข้าร่วมประชุมสภาฯ  พิจารณางบรายจ่ายปี 67 วาระ 2 - 3 และการอภิปรายจาก สส. และ สว.
วันอังคารที่ 19 มีนาคม 2567
19/03/2567
​นายกฯ มอบหมายให้ รมต.เตรียมพร้อมเข้าร่วมประชุมสภาฯ  พิจารณางบรายจ่ายปี 67 วาระ 2 - 3 และการอภิปรายจาก สส. และ สว.
​นายกฯ มอบหมายให้ รมต.เตรียมพร้อมเข้าร่วมประชุมสภาฯ  พิจารณางบรายจ่ายปี 67 วาระ 2 - 3 และการอภิปรายจาก สส. และ สว.
วันนี้ (19 มี.ค. 67) เวลา 11.30 น. ณ บริเวณด้านหน้าหอประชุมพญางําเมือง มหาวิทยาลัยพะเยา ตําบลแม่กา อําเภอเมืองพะเยา จังหวัดพะเยา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์หลังการประชุมคณะรัฐมนตรีสัญจรนอกพื้นที่อย่างเป็นทางการ ครั้งที่ 2/2567 ระหว่างวันที่ 18 - 19 มีนาคม 2567 ณ จังหวัดพะเยา ว่า ได้มีการพูดคุยในที่ประชุม ครม.ให้รัฐมนตรีทุกคนเตรียมพร้อมและร่วมประชุมสภา สําหรับการประชุมพิจารณางบประมาณรายจ่ายประจําปี 2567 วาระ 2 - 3 ในวันที่ 20 - 21 มี.ค.นี้ และกรณีที่สมาชิกวุฒิสภา (สว.) จะเปิดอภิปรายทั่วไป ในวันที่ 25 มี.ค. 67 รวมถึงกรณีฝ่ายค้านจะเปิดอภิปรายทั่วไปแบบไม่ลงมติ
ผู้สื่อข่าวถามว่า ในการอภิปรายเตรียมที่จะมีการหยิบยกประเด็นของนายทักษิณ ชินวัตร อดีตนายกรัฐมนตรี มาอภิปรายด้วย นายกรัฐมนตรีกล่าวว่า ถ้าเกิดถามมาก็ต้องตอบ ซึ่งตนเองไม่ทราบถามอะไร แต่เป็นหน้าที่ของฝ่ายบริหารที่ต้องชี้แจง ซึ่งเรายึดมั่นตามหลักกระบวนการยุติธรรมทั้งหมด และขออย่าไปสันนิษฐานว่า ตั้งคําถามอย่างไร ยืนยันรัฐบาลมีความพร้อมที่จะไปชี้แจง